**ИЗВЕШТАЈ**

**О РАДУ ПРЕДСЕДНИКА И РАДУ ОПШТИНСКОГ ВЕЋА ОПШТИНЕ ГАЏИН ХАН**

**ЗА ПЕРИОД ОД 1. ЈАНУАРА ДО 31. ДЕЦЕМБРА 2020. ГОДИНЕ**

**1. ОПШТИ ДЕО**

Законом о локалној самоуправи („Сл. гласник РС“, бр. 129/2007, 83/2014- др. закон и 101/2016 и 47/18) утврђено је да су органи Општине: Скупштина општине, Председник, Општинско веће, Општинска управа, а да су извршни органи Општине: Председник и Општинско веће.

Напред наведеним Законом о локалној самоуправи и Статутом општине Гаџин Хан („Службени лист Града Ниша“, број 63/08, 31/11, 46/12,36/13) утврђена је надлежност , састав, избор, Председника општине и Општинског већа, положај председника у Општинском већу , кворум за рад и одлучивање Општинског већа. Одлуком о Општинском већу општине Гаџин Хан („Службени лист Града Ниша“, број 83/08, 79/2017 ) утврђена је организација, начин рада и одлучивања Општинског већа.

**1.1. Председник општине у складу са Законом и Статутом :**

1. Представља и заступа општину,
2. Предлаже начин разрешавања питања о којима одлучује Скупштина општине;
3. Наредбодавац је за извршење буџета;
4. Оснива општинску службу за инспекцију и ревизију коришћења буџетских средстава;
5. Даје сагласност на акте којима се утврђује број и структура запослених и других лица која се ангажују на остваривању програма или дела програма корисника буџета Општине;
6. Одлучује о давању на коришћење , односно у закуп, као и отказу уговора о давању на коришћење, односно у закуп и стављању хипотеке на непокретности које користе органи Општине;
7. Усмерава и усклађује рад Општинске управе;
8. Доноси појединачне акте за које је овлашћен законом, статутом или одлуком Скупштине општине;
9. Информише јавност о свом раду;
10. Подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;
11. Образује стручна саветодавна радна тела за поједине послове из своје надлежности;
12. Врши и друге послове утврђене Законом, Статутом и другим актима Општине.

Председник Општине је одговоран за благовремено достављање података, списа и исправа, када то захтева надлежни орган Републике који врши надзор над радом и актима извршних органа Општине.

Председнику општине је у вршењу одређених послова из његове надлежности, помоћ пружало Општинско веће.

Током 2020. године за време мандата председнице Марије Цветковић од 01.01. до 20.08. активности су биле усмерене на расписивање парламентарних и локалних избора које је председник Републике Србије расписао за 26. април, али због ситуације изазване корона вирусом и проглашења ванредног стања на територији Републике Србије 15. марта одложени су за 21. јун. У том периоду све активности Општине Гаџин Хан су реализоване на основу Одлуке о буџету општине Гаџин Хан за 2020. годину.

На седници Скупштине општине Гаџин Хан одржане дана 21.08.2020. године за председника Општине Гаџин Хан изабран је Милисав Филиповић из Сопотнице, на чији предлог је Скупштина изабрала и заменика председника Општине и чланове Општинског већа.

Активности Председника општине Гаџин Хан биле су усмерене на обезбеђење услова за редовно функционисање локалне самоуправе, као и на извршавање задатака из надлежности Председника општине, утврђених законом и Статутом општине.

Имајући у виду да је Председник општине орган општине који представља и заступа општину, који врши извршну функцију у општини и да у том циљу врши бројне послове општине, то овај Извештај садржи само најбитније активности Председника општине у 2020. години.

У трошењу буџетских средстава се поступало у складу са законом, полазећи од Одлуке о буџету општине Гаџин Хан за 2020. годину, односно расположива средства су усмеравана за измирење законом утврђених обавеза и за обављање редовних активности буџетских корисника, а све у складу са њиховим плановима и програмима.

У 2020. години званично сам представљао општину на више радних окупљања, одређених манифестација, као и више заступања Општине у разним развојним активностима.

Поред, очигледно недовољног буџета за бржи развој Општине, личним ангажовањем и деловањем допринео сам побољшању стварања услова за истицање Општине Гаџин Хан презентовањем активности буџетских корисника, а самим тим и функционисање истих.

Општина Гаџин Хан  нема дуговања у 2020. години.

Кроз рад Јавних предузећа се огледа и учинак локалне самоуправе. Важно је истаћи да послују без губитака, да су технички изванредно опремљена, да обављају послове за потребе општине и њених грађана и да упошљавају онолики број људи колико је то Законом предвиђено. Раде поверене послове из области одржавања и уређења путне инфраструктуре, јавних површина, јавне расвете, водовода и канализације, збрињавање комуналаног отпада, чиме се уједно чува и штити животна средина.

Повећање запошљивости и запослености је велики корак у побољшању економског статуса и животног стандарда наших суграђана. Пројекти су битан фактор унапређења и развоја наше општине, тако да је учествовање на истим приоритет општине. Аплицирали смо на пројекту "Наша заједничка будућност" - (Изградња базена на отвореном са баром у Доњен Душнику) Укупна вредност пројекта: 409.074,11 ЕУР или око 48 мил. динара, део пројекта се финансира из донација међународних организација. Пројекат: "Изградња бунгалова за одмор и ресторана у Доњем Душнику" вредност пројекта око 38,5 мил. динара, део пројекта се финансира из буџета Републике Србије.

Дуги низ година општина Гаџин Хан, Министарство за рад, запошљавање, борачка и социјална питања и Национална служба за запошљавање спроводе програме Локалних акационих планова за запошљавање.

Општина Гаџин Хан броји око 6.000 становника, има 34 месне заједнице и одличну везу са свим суседним општинама, Нишом са севера, Лесковцем са запада, Бабушницом са југа. Располажући великим потенцијалима, посветисли смо посебну пажњу развоју туризма као привредној грани у експанзији.

Почели смо са креирањем туристичке понуде категоризацијом постојећих смештајних капацитета као и стварањем нових. Треба истаћи да је туристичка понуда Општине Гаџин Хан једнако атрактивна и зими и лети.

Грана привреде која се никако не сме занемарити и која је у нашој општини вишеструко подржана је и пољопривреда. У претходној години у подстицаје пољопривреди уложено је преко 6 милиона динара и то за ивестиције у физичку имовину пољопривредних газдинстава, кредитне подстицаје, регреси за репродуктивни материјал (вештачко осемењавање). Запажено је повећање површина под воћем. Има већих засада дуње, шљиве, купине, јабуке,крушке, вишње, а повећавају се и површине под малином.

Током протекле године путна инфраструктура је, углавном обнављана. Радови су вршени на атарским путевима. Незаменљиви партнер у области одржавања путева је ЈП Дирекција Гаџин Хан. Ове године је планирано повећање броја радних машина, куповином багера точкаша за ископ канала. Ово јавно предузеће је уз својске напоре успело да преброди дугогодишњу кризу, сада послује без губитака и по први пут је у могућности да набавља возила и специјализоване машине за даље ширење својих услуга.

Поучени тешким искуствима у претходним година на територији наше општине, предвиђени су радови на деоницама које су процењене као угрожене од поплава. Радови су предвиђени на Гркињској реци, Коларичком потоку, Горњодушничком потоку, Дубравској реци, Барбешкој реци и то: сечење дрвећа у протицајним профилима корита река са скраћивањем и одлагањем на обалу, машинско чишћење наноса из корита са одбацивањем на обалу и одвоз на депонију.

Низводно од моста у центру Топонице урадити бетонски потпорни зид у дужини од 50 м, од моста узводно припремити радове за израду каменог набачаја и обалоутврде од ломљеног камена на припремњеној подлози од шљунка.

На све могуће и законом доступне начине трудили смо се да промовишемо рад и потенцијале наше општине. Остварена су  и телевизијска гостовања на којима је разговарано о различитим актуелним темама у нашој општини.

Редовно штампамо билтене и извештаје о раду и трудимо се да исти доспу до сваког житеља општине Гаџин Хан, како би свако имао увид у наш рад.

**Општинско веће у складу са Законом , Статутом и Одлуком о Општинском већу**;

1. Предлаже Статут, буџет и друге одлуке и акте које доноси Скупштина општине;
2. Непосредно извршава и стара се о извршавању одлука и других аката Скупштине општине;
3. Доноси одлуку о привременом финансирању у случају да Скупштина општине не донесе буџет пре почетка фискалне године;
4. Врши надзор над радом Општинске управе, поништава или укида акте Општинске управе који нису у сагласности са Законом, Статутом и другим општим актом или одлуком које доноси Скупштина општине;
5. Решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине,
6. Стара се о извршењу поверених надлежности из оквира права и дужности Републике;
7. Поставља и разрешава начелника Општинске управе;
8. Образује стручна саветодавна радна теле за поједине послове из своје надлежности;
9. Информише јавност о свом раду;
10. Доноси пословник о раду на предлог председника општине;
11. Врши друге послове које утврди Скупштина општине

Општинско веће општине Гаџин Хан (у даљем тексту Општинско веће) чине: председник Општине, заменик председника Општине, као и пет чланова Општинског већа.

Председник Општине је председник Општинског већа.

Заменик председника општине је члан Општинског већа по функцији.

Чланове Општинског већа бира Скупштина општине, на период од четири године, тајним гласањем, већином од укупног броја одборника.

Кандидате за чланове Општинског већа предлаже кандидат за председника Општине.

Када одлучује о избору председника Општине, Скупштина општине истовремено одлучује о избору заменика председника Општине и чланова Општинског већа.

Председник Општине представља Општинско веће, сазива и води његове седнице. Председник Општине је одговоран за законитост рада Општинског већа.

Општинско веће може да одлучује ако седници присуствује већина од укупног броја његових чланова. Општинско веће одлучује већином гласова присутних чланова ако законом или статутом Општине за поједина питања није предвиђена друга већина.

Предедник Општине је дужан да обустави од примене одлуку општинског већа за које сматра да није сагласна закону.

Састав Општинског већа за време претходног мандата председнице Марије Цветковић је био следећи:

* Марија Цветковић, председник Општине и председник Општинског већа;
* Дејан Игњатовић, заменик председника Општине;
* Продан Вељковић, члан Општинског већа;
* Горан Стојиљковић, члан Општинског већа;
* Весна Филиповић, члан Општинског већа;
* Славица Војиновић, члан Општинског већа;
* Милисав Филиповић, члан Општинског већа;
* Славиша Ивковић, члан Општинског већа;
* Ненад Добреновић, члан Општинског већа.

 Састав Општинског већа избором новог председника је следећи:

* Милисав Филиповић, председник Општине и председник Општинског већа;
* Драгана Савић, заменик председника Општине;
* Милена Живковић, члан Општинског већа;
* Александар Ђорђевић, члан Општинског већа;
* Никола Гроздановић,члан Општинског већа;
* Марко Ристић,члан Општинског већа.

**2. ПОСЕБНИ ДЕО**

Од почетка године одржано је **17 седница** Општинског већа и разматрано је **144** **тачака** дневног реда.

Од 21. августа 2020. године Општинско веће одржало је **16** **седница.** Свих 16 седница је сазвано у редовном поступку.

На 16 седница Општинско веће је разматрало **155 тачака** дневног реда.

Општинско веће је разматрало и утврдило:

1. Предлога Одлука..................................................................................................28
2. Одлука Већа..........................................................................................................12
3. Решења Већа.........................................................................................................70
4. Закључак Већа.......................................................................................................10
5. Правилник...............................................................................................................1

Разматрани су и утврђени следећи предлози одлука:

Најзначајнији предлози Одлука и Решења који су прослеђени Скупштини општине на усвајање, односе се на следеће предлоге:

1. Предлог Одлуке о прибављању непокретности замљишта у корист јавне својине, путем непосредне погодбе ради реализације Пројекта за изградњу бунгалова за одмор, ресторана и базена на отвореном са баром у Доњем Душнику;
2. Предлог измене Пословника Скупштине општине Гаџин Хан;
3. Предлог Одлуке о прибављању непокретности земљишта у корист јавне својине, путем непосредне погодбе ради реализације Пројекта изградње бунара за водоснабдевање Топонице;
4. Предлог Одлуке о прибављању непокретности земљишта у корист јавне својине, путем непосредне погодбе ради реализације Пројектa нфраструктурне површине, комплекси и објекти (мобилијар) у насељеном месту Гаџин Хан;
5. Одлукa о прибављању непокретности земљишта у корист јавне својине, путем непосредне погодбе ради реализације Пројектa изградње спoртскoг, рекреативног и туристичког центра у насељеном месту Гаџин Хан;
6. Предлог Одлуке о боравишној такси;
7. Предлог Решења о усвајању Извештаја о реализацији годишњег плана Предшколске установе „Прва радост “ Гаџин Хан за радну 2019-2020 годину;
8. Предлог Годишњег Плана рада Предшколске установе „Прва радост“ Гаџин Хан за 2020-2021 годину;
9. Закључaк о прихватању предлога Надзорног одбора ЈП Дирекција за изградњу и комуналну делатност Гаџин Хан за разрешење Директора ЈП Дирекција за изградњу и комуналну делатност Гаџин Хан;
10. Предлог Решења о разрешењу и избору Одбора за административно-мандатна питање, избор и именовање;
11. Предлог Решења о измени и допуни решења о избору члана Одбора за друштвено економски развој, привреду, финансије, друштвене делатности, урбанизам, грађевинарство и стамбено-комуналне делатности;
12. Предлог Решења о измени и допуни решења о избору члана Одбора за заштиту животне средине, рад и развој Месних заједница, пољопривреду и развој села;
13. Предлог Решења о измени и допуни решења о избору члана Одбора за односе са верским заједницама, борбу против корупције и социјална питања;
14. Предлог Решења о измени и допуни решења о избору члана Одбора за награде и признања, утврђивање предлога назива улица, тргова, заселака и делова насељених места;
15. Предлог Решења о допуни решења о именовању чланова Управног одбора Народне библиотеке „Бранко Миљковић“ Гаџин Хан;
16. Решењe о образовању Савета за запошљавање на територији општине Гаџин Хан;
17. Решењe о образовању Савета за координацију послова безбедности саобраћаја на путевима на територији општине Гаџин Хан;
18. Решењe о образовању Комисије за мирно решавање спора ради накнаде штете настале услед уједа паса луталица;
19. Предлог Годишњег програма заштите уређења и коришћења пољопривредног земљишта за територију општине Гаџин Хан за 2020. Годину;
20. Решењe о усвајању Извештаја о извршењу Одлуке о буџету за период јануар - септембар 2020.године;
21. Предлог Стратегије за младе општине Гаџин Хан 2020-2025;
22. Предлог Стратегије за унапређење положаја избеглих, ИРЛ и повратника по споразуму о реадмисији у општини Гаџин Хан за период 2020-2025 године;
23. Предлог Стратегије развоја микро, малих и средњих предузећа и предузетништва у општини Гаџин Хан за период 2020-2025 године;
24. Предлог Годишњег програма заштите уређења и коришћења пољопривредног земљишта за територију општине Гаџин Хан за 2020. Годину;
25. Предлог Решења о давању сагласности на Извештај о стању безбедности саобраћаја на подручју општине Гаџин Хан за период јануар-јун 2020.године;
26. Предлог Одлуке о измени и допуни Одлуке о прибављању непокретности земљишта у корист јавне својине, путем непосредне погодбе ради реализације Пројекта изградње спортског, рекреативног и туристичког центра у насељеном месту Гаџин Хан;
27. Предлог Одлуке о измени и допуни Одлуке о прибављању непокретности земљишта у корист јавне својине, путем непосредне погодбе ради реализације Пројекта инфраструктурне површине, комплекси и објекти (мобилијар) у насељеном месту Гаџин Хан;
28. Предлог Одлуке о прибављању непокретности земљишта у корист јавне својине, путем непосредне погодбе ради реализације Пројекта индустријске зоне- радне зоне „Север“ Гаџин Хан;
29. Решењe о давању сагласности на Измене Статута НБ „Бранко Миљковић“ Гаџин Хан;
30. Предлог решења о разрешењу директора ЈП „Дирекција“ за изградњу и комуналну делатност Гаџин Хан и именовању ВД Директора ЈП „Дирекција“ за изградњу и комуналну делатност Гаџин Хан;
31. Предлог решења о разрешењу директора Туристичке организације Гаџин Хан и именовању директора Туристичке организације Гаџин Хан;
32. Предлог Одлуке о буџету општине Гаџин Хан за 2021.годину;
33. Предлог Одлуке о преузимању система за водоснабдевање Месних заједница на територији општине Гаџин Хан и уступање на управљање и коришћење ЈП Дирекцији Гаџин Хан;
34. Предлог Одлуке о изменама и допунама Одлуке о образовању Штаба за ванредне ситуације за територију општине Гаџин Хан;
35. Предлог Одлуке о усвајању годишњег Плана рада Штаба за ванредне ситуације општине Гаџин Хан за 2021.годину;
36. Предлог Кадровског плана Општинске управе општине Гаџин Хан за 2021.године;
37. Одлукa о усвајању Извештаја о раду – о степену усклађености планираних и реализованих активности за трећи квартал 2020.године- треће тромесечје за период 01.01.2020-30.09.2020 године;
38. Предлог Решења о давању сагласности на прву измену Програма пословања ЈП „Дирекција за изградњу и комуналне делатности “општине Гаџин Хан за 2020.годину;
39. Предлог Решења о давању сагласности на прву измену Програма одржавања чистоће на јавним површинама и управљање комуналним отпадом-сакупљање и одвожење отпада за 2020.годину;
40. Предлог Решења о давању сагласности на прву измену Програма одржавања улица и путева- текуће поправке и одржавање улица у насељима, сеоских путева, спортских терена и зелених површина за 2020.годину;
41. Предлог Решења о давању сагласности на прву измену Програма одржавања улица и путева- летње одржавање локалних путева за 2020. Годину;
42. Предлог Решења о давању сагласности на прву измену Програма одржавања улица и путева-зимско одржавање путева за 2020.годину ЈП „ Дирекција за изградњу и комуналне делатности“ општине Гаџин Хан;
43. Предлог Решења о давању сагласности на прву измену Програма обезбеђивања јавног осветљења-улична расвета за 2020.годину ЈП„ Дирекција за изградњу и комуналне делатности“ општине Гаџин Хан;
44. Предлог Решења о давању сагласности на прву измену Програма коришћења буџетске помоћи – субвенција капитална инвестиција-повезивање и одржавање сеоских водовода за 2020.годину ЈП „Дирекција за изградњу и комуналне делатности“општине Гаџин Хан;
45. Предлог Решења о давању сагласности на прву измену Програма коришћења буџетске помоћи – субвенција капитална инвестиција-опрема за 2020.годину ЈП „Дирекција за изградњу и комуналне делатности“општине Гаџин Хан;
46. Предлог Решења о давању сагласности на прву измену Посебног програма коришћења средстава из буџета-субенција на име надокнаде субвенционисаног дела цене воде за пиће ЈП „Дирекција за изградњу и комуналне делатности“општине Гаџин Хан;
47. Предлог Решења о давању сагласности на Правилник о измена Правилника о раду ЈП „Дирекција за изградњу и комуналне делатности “општине Гаџин Хан;
48. Предлог Решења о давању сагласности на Програм пословања ЈП„Дирекција за изградњу и комуналне делатности “општине Гаџин Хан за 2021.годину;
49. Предлог Решења о давању сагласности на Програм одржавања улица и путева- летње одржавање локалних путева за 2021.годину ЈП „Дирекција за изградњу и комуналне делатности“општине Гаџин Хан;
50. Предлог Решења о давању сагласности на Програм одржавања улица и путева- зимско одржавање путева за 2021.годину ЈП „Дирекција за изградњу и комуналне делатности “општине Гаџин Хан;
51. Предлог Решења о давању сагласности на Програм одржавања улица и путева- текуће поправке и одржавање улица у насељима, сеоских путева, спортских терена и зелених површина за 2021.годину ЈП„Дирекција за изградњу и комуналне делатности“ општине Гаџин Хан;
52. Предлог Решења о давању сагласности на Програм одржавања чистоће на јавним површинама и управљање комуналним отпадом-сакупљање и одвожење отпада за 2021.годину ЈП„ Дирекција за изградњу и комуналне делатности“ општине Гаџин Хан;
53. Предлог Решења о давању сагласности на Програм обезбеђивања јавног осветљења-улична расвета за 2021.годину ЈП„ Дирекција за изградњу и комуналне делатности“ општине Гаџин Хан;
54. Предлог Решења о давању сагласности на Програм коришћења буџетске помоћи – субвенција капитална инвестиција-повезивање и одржавање сеоских водовода за 2021.годину ЈП „Дирекција за изградњу и комуналне делатности“општине Гаџин Хан;
55. Предлог Решења о давању сагласности на Посебан програм коришћења средстава из буџета-субенција на име надокнаде субвенционисаног дела цене воде за пиће ЈП „Дирекција за изградњу и комуналне делатности“општине Гаџин Хан за 2021.годину;
56. Предлог Решења о давању сагласности на Правилник о раду и Правилник о изменама и допунама Правилника о раду Туристичке организације општине Гаџин Хан;
57. Предлог Решења о давању сагласности на План рада и активности Туристичке организације општине Гаџин Хан за 2021.годину;
58. Предлог Решења о давању сагласности на Програм рада Народне библиотеке „Бранко Миљковић“ Гаџин Хан за 2021.годину;
59. Предлог Решења о разрешењу и именовању чланова Школског одбора Основне школе „Витко и Света“ Гаџин Хан;
60. Предлог Решења о допуни Решења о именовању Управног одбора Центра за социјални рад Гаџин Хан;
61. Предлог Решења о допуни Решења о именовању Надзорног одбора Центра за социјални рад Гаџин Хан;
62. Предлог Решења о именовању чланова Комисије за планове општине Гаџин Хан;

**3. ЗАКЉУЧАК**

Рад Општинског већа одвијао се у оквирима надлежности, на седницама, уз ангажовање свих чланова већа.

Општинско веће је све одлуке донело једногласно.

Одговарајући акти Општинског већа објављени су у „Службеном гласнику града Ниша“, а извештаји са седница објављивани су на интернет презентацији Општине Гаџин Хан.

Општинско веће је у вршењу послова из своје надлежности остварило сталну сарадњу са Скупштином општине Гаџин Хан, председником Општине Гаџин Хан, Општинском управом општине Гаџин Хан и са другим органима, организацијама и установама.

 Председник општине и

председник Општинског већа

Милисав Филиповић